CELEX: C2007/082/94
Language: hu
Date: 2007-04-14 00:00:00
Title: T-36/07. sz. ügy: 2007. február 12-én benyújtott kereset – Zipcar kontra OHIM – Canary Islands Car (ZIPCAR)

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/44
            
         2007. február 12-én benyújtott kereset – Zipcar kontra OHIM – Canary Islands Car (ZIPCAR)
   (T-36/07. sz. ügy)
   (2007/C 82/94)
   A keresetlevél nyelve: angol
   Felek
   
      Felperes: Zipcar, Inc. (Cambridge, Egyesült Államok) (képviselők: M. Elmslie, Solicitor,és N. Saunders, Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Canary Islands Car SL (Lanzarote, Spanyolország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a második fellebbezési tanács 2006. november 30-i határozatát és utalja vissza az ügyet a Belső Piaci Harmonizációs Hivatal (védjegyek és formatervezési minták) elé;
            
         
               —
            
            
               az Elsőfokú Bíróság az OHIM-ot kötelezze a felperes költségeinek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „ZIPCAR ”szóvédjegy a 9., 39. és 42. osztályba tartozó áruk és szolgáltatások vonatkozásában (lajstromszám: 3 139 375).
   
      A felszólalási eljárásban hivatkozott védjegy vagy megjelölés jogosultja: Canary Islands Car SL.
   
      A hivatkozott védjegy vagy megjelölés: A „CICAR ”nemzeti szóvédjegy a 39. osztályba tartozó szolgáltatások vonatkozásában.
   
      A felszólalási osztály határozata: A felszólalásnak helyt adás a 39. osztályba tartozó vitatott szolgáltatások vonatkozásában.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet 8. cikke (1) bekezdése b) pontjának megsértése, mivel nem áll fenn az összetévesztés veszélye, és a fellebbezési tanács sem a releváns szolgáltatások átlagos fogyasztójának sajátosságait, sem pedig a releváns piac jellegét illetően nem vonta le a megfelelő következtetéseket.